
«ՓՐԿԱՐԱՐ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ
 
Հոդված 1. «Փրկարար ծառայության մասին» 2005 թվականի հուլիսի 8-ի ՀՕ-171-Ն օրենքի (այսուհետ՝ Օրենք) 25-րդ հոդվածի 1-ին մասի ա կետում բարձրագույն կրթական ծրագրով բառերը փոխարինել բարձրագույն կամ միջին մասնագիտական կրթական ծրագրով բառերով։

Հոդված 2. Օրենքի 29-րդ հոդվածի 1-ին մասում գործառույթները: բառից հետո լրացնել հետևյալ բովանդակությամբ նախադասություն․
«Սույն օրենքի 68-րդ հոդվածի 7․1-ին մասով նախատեսված փրկարար ծառայության միջին մասնագիտական կրթական ծրագրով սովորող կարող է լինել 18 տարին չլրացած այն քաղաքացին, որը չի անցել պարտադիր զինվորական ծառայություն կամ ստացել է պարտադիր զինվորական ծառայության զորակոչից տարկետում։»։  

Հոդված 3.  Օրենքի 32-րդ հոդվածում՝
1) 8-րդ մասում դեպքում բառից հետո լրացնել , բացառությամբ սույն օրենքի 68-րդ հոդվածի 7․1-ին մասով նախատեսված կրթություն ստացած անձանց, որոնք նշանակվում են Լիազոր մարմնում կամ ենթակա պետական մարմիններում ոստիկանության կամ փրկարար ծառայության միջին խմբի պաշտոններում՝ ոստիկանության կամ փրկարար ծառայության պաշտոններում անընդմեջ 10 տարի ծառայելու պայմանով։ Սույն մասով նախատեսված անձինք միջին խմբի պաշտոններում նշանակվելու պահից համարվում են ատեստավորված և ձեռք են բերում հավելավճար ստանալու իրավունք՝ կառավարության սահմանած չափով։ Միջին խմբի պաշտոններում առնվազն հինգ տարի ծառայելուց հետո նշված ծառայողները կարող են նշանակվել ավագ խմբի պաշտոններում բառերը․
2) լրացնել հետևյալ բովանդակությամբ 8․2-րդ մաս․
8․2․ Լիազոր մարմնի ուսումնական հաստատությունում փրկարարական կրթական ծրագրերով կրթություն ստացած սովորողները փրկարար ծառայությունում օրենսդրությամբ սահմանված կարգով պաշտոնի նշանակվելիս ունեն առաջնահերթության իրավունք։։ 
Հոդված 4. Օրենքի 68-րդ հոդվածում լրացնել հետևյալ բովանդակությամբ 7․1-ին մաս․
7․1․ Փրկարար ծառայության միջին մասնագիտական կրթություն ստանալու նպատակով Լիազոր մարմնի ուսումնական հաստատություն կարող են ընդունվել նաև հրշեջ-փրկարարի արհեստագործական կրթություն չունեցող, սույն օրենքի 29-րդ հոդվածով նախատեսված պահանջները բավարարող այն քաղաքացիները, որոնք չեն անցել պարտադիր զինվորական ծառայություն կամ ստացել են պարտադիր զինվորական ծառայության զորակոչից տարկետում։ Սույն մասում նախատեսված փրկարար ծառայության միջին մասնագիտական կրթություն ստանալու համար ընդունելությունը կազմակերպվում է պետական պատվերի շրջանակներում՝ կառավարության կողմից յուրաքանչյուր տարի հաստատվող տեղերին համապատասխան։»։ 

Հոդված 5. Օրենքի 71-րդ հոդվածում՝
1) լրացնել հետևյալ բովանդակությամբ 1․1-ին մաս․
«1․1․ Սույն օրենքի 68-րդ հոդվածի 7․1-ին մասով նախատեսված փրկարար ծառայության միջին մասնագիտական կրթություն ստացած ծառայողը, բացի սույն հոդվածի 1-ին մասով նախատեսված դեպքերից, պարտավոր է փոխհատուցել իր ուսման համար պետության կողմից կատարված ծախսերը, եթե փրկարար ծառայության միջին խմբի պաշտոնում նշանակվելուց հետո Լիազոր մարմնում կամ ենթակա պետական մարմիններում ոստիկանության կամ փրկարար ծառայության պաշտոններում չի ծառայել անընդմեջ 10 տարի։»․
2) լրացնել հետևյալ բովանդակությամբ 2․2-րդ մաս․
«2․2․  Սույն օրենքի 68-րդ հոդվածի 7․1-ին մասով նախատեսված փրկարար ծառայության միջին մասնագիտական կրթություն ստացած ծառայողը չի հատուցում ուսման համար պետության կատարած ծախսերը, եթե նա՝
1) Լիազոր մարմնի ուսումնական հաստատությունն ավարտելուց հետո Լիազոր մարմնում կամ ենթակա պետական մարմիններում ոստիկանության կամ փրկարար ծառայության պաշտոններում ծառայել է անընդմեջ 10 տարի.
2) ծառայությունից ազատվել է հիվանդության պատճառով կամ ժամանակավոր անաշխատունակության հետևանքով:»։ 

Հոդված 6․ 
1․ Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:
2․ Սույն օրենքից բխող ենթաօրենսդրական նորմատիվ իրավական ակտերում անհրաժեշտ փոփոխություններ և լրացումներ նախատեսող նորմատիվ իրավական ակտերն ընդունվում են սույն օրենքն ուժի մեջ մտնելուց հետո՝ 2 ամսվա ընթացքում:

